Názov kvalifikácie:	Kachliar 	
Číselné označenie kvalifikácie
(kód SK ISCO- 08):	
7112003	
Povolanie, ktorého sa kvalifikácia týka:	7112 – murári a podobní pracovníci	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah vzdelávania pre nadobudnutie danej kvalifikácie:	

500 hodín	
Z toho teoretická príprava:
Z toho praktická príprava:	150 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	

Kvalifikačný štandard pre ISDV

Odborné vedomosti 
	Odborné zručnosti
	
KACHLIAR  vie/pozná/má:
- základnú odbornú terminológiu používanú v stavebnej praxi, 
- schopnosť orientovať sa v stavebnej dokumentácii a výkresoch podľa potreby výkonu pracovných činností v stavebníctve ,
- schopnosť orientovať sa v normách a v technických podkladoch pre montáž, stavbu, prestavbu a opravy individuálne stavaných
a priemyselne vyrábaných kachliarskych výrobkov, vrátane skúšok ich pripojenia,
- stanoviť spôsob výpočtu potrebného množstva materiálu pre jednotlivé druhy kachliarskych prác,
- charakterizovať základné konštrukcie pozemných stavieb, týkajúce sa kachliarskych výrobkov, 
- charakterizovať stavebné materiály a ich vlastnosti, týkajúce sa kachliarskych výrobkov,
- poznatky o základných väzbách tehlového muriva, o zakladaní muriva a o postupe pri murovaní komínového telesa,
- zásady výroby čerstvého betónu na stavbe, druhy a vlastnosti betónu,
- charakterizovať jednoduché murárske, maliarske, betonárske a zámočnícke práce, týkajúce sa kachliarskych výrobkov, 
- navrhnúť pracovné prostriedky, nástroje, náradie, drobnú mechanizáciu a stroje pre kachliarske práce,
- stanoviť spôsob ručnej a strojnej manipulácie s materiálmi a jednotlivými časťami kachlí, kachľových pecí, kozubov a komínov,
- stanoviť technologický postup montáže a stavby kachlí, kachľových pecí, kozubov s otvoreným ohniskom, s kozubovými vložkami a uzavretými ohniskami, stavbu pecí a komínov,
- pozná predpisy na pripájanie vykurovacích telies ku komínom z hľadiska správnej funkcie vykurovacích telies a ochrany pred požiarom,
- charakterizovať prípravu, organizáciu a zabezpečenie pracoviska kachliara,
- pozná zásady bezpečnosti a ochrany zdravia pri práci, hygieny práce a ochrany pred požiarom, zásady ochrany životného prostredia pri stavebných prácach a likvidácie jeho odpadu.	KACHLIAR  je zručný v oblasti/vie:
- čítať výkresovú dokumentáciu a predpisy na vykonávanie kachliarskych prác,
- zhotovovať samostatne kachliarske práce podľa technickej dokumentácie a výkresov vykonávacieho projektu,
- vyhotoviť jednoduchý technický náčrt kachliarskych konštrukcií,
- vypočítať spotrebu materiálu na vyhotovenie kachlí, kozubov a pecí,
- manipulovať s nástrojmi, náradím a strojmi a zariadeniami pri kachliarskych prácach,
- vyhotoviť jednoduché murárske, maliarske, betonárske a zámočnícke práce súvisiace s vyhotovením kachliarskych výrobkov,
- stavať, opravovať a robiť údržbu keramických kachlí, pecí, kozubov a sporákov,
- pripájať vykurovacie telesá na komínové prieduchy,
- navrhnúť pracovné postupy pre stavbu, prestavbu a opravy individuálne stavaných kachliarskych výrobkov (kozuby, pece, kachle a sporáky),
- analyzovať poruchy funkcie vykurovacích telies a komínov,
- zhodnotiť  množstvo a kvalitu vykonanej práce,
- vykonávať jednoduché izolatérske práce proti vode a vlhkosti, tepelné a zvukové izolácie pri kachliarskych konštrukciách,
- čistiť komíny kachieľ, pecí a kozubov podľa technologických postupov,
- betónovať stavebné konštrukcie z jednoduchého betónu, týkajúce sa kachliarskych výrobkov,
- dokončovať práce na stavbe, vrátane upratovania pracoviska od zvyškov stavebných materiálov a odpadkov,
- navrhnúť terénne úpravy podľa technickej dokumentácie a požiadaviek na ochranu životného prostredia,
- dodržiavať zásady bezpečnosti a ochrany zdravia pri práci, hygieny práce a ochrany pred požiarom,
- používať ochranné pracovné pomôcky, zariadenia a protipožiarne zariadenia,
- dodržiavať pracovný poriadok a zásady správania sa v kolektíve.	

Hodnotiaci štandard pre ISDV

Predmetom overenia a hodnotenia bude:

Teoretická časť:
1.	Orientácia v technickej a projektovej dokumentácii stavieb, materiálových a výkonových normách, súvisiacich s kachliarskymi prácami podľa zadania.
2.	Technologický postup výroby malty na murovanie a omietanie kachieľ, kozubov a pecí.
3.	Princíp kúrenia v kachliach.
4.	Princíp kúrenia v sporákoch.
5.	Organizovanie údržby a čistenia kachlicových kachieľ.
6.	Organizovanie údržby a čistenia sporákov.
7.	Princíp roštového a bezroštového spaľovania v peciach.
8.	Charakteristika ťahov v peciach.
9.	Charakteristika činnosti teplovzdušného kozuba.
10.	Charakteristika otvoreného a uzavretého spotrebiča.
11.	Návrh primárneho a sekundárneho prívodu vzduchu pri spotrebičoch. 
12.	Návrh akumulačných materiálov potrebných pri vyhotovení kozuba. 
13.	Náradie, pomôcky, stroje a zariadenia potrebné pre kachliarsku prácu podľa zadania.

Praktická časť:
1.	Výpočet spotreby materiálu pre daný spotrebič podľa zadania (predvedenie s vysvetlením). 
2.	Zhotovenie kachľovej pece s návrhom potrebného materiálu podľa zadania (predvedenie s vysvetlením). 
3.	Zhotovenie otvoreného kozuba podľa zadania (predvedenie s vysvetlením). 
4.	Zhotovenie / montáž stavebnicového kozuba podľa zadania (predvedenie s vysvetlením).
5.	Rekonštrukcia / oprava kachlí alebo sporáka podľa zadania (predvedenie so zdôvodnením).
6.	Zhotovenie / montáž ľahkej obstavanej kozubovej vložky podľa zadania (predvedenie s vysvetlením).
7.	Zhotovenie kachľovej pece s návrhom potrebného materiálu podľa zadania (predvedenie s vysvetlením). 
8.	Zhotovenie stavby otvoreného kozuba s návrhom materiálu podľa zadania ( predvedenie s vysvetlením).
9.	Dodržiavanie aktuálnych pracovných predpisov týkajúcich sa BOZP, hygieny práce a ochrany pred požiarom.